text: [{"text_idx": "#000004", "text": "Kacerita mangkin nuju masan petanine tuun megae di umane. Liunan ane mara ne\u0301nggala, ade ane sedeng ngurit, ade ane sedeng ngabag utawi nglampit. Ditu lantas liu kedis cenik-cenik ngalih amah, sawireh jelati, jangkrik, balang, blauk muah capung, ditu mase pade rame meliab, ane dadi amah-amakan kedis."}, {"text_idx": "#000005", "text": "Sedeng iteh kedis-kedis cenik megarang amah-amahan, saget teka kedis gede\u0301 mekampid lumbang, memata gede\u0301, buin misi galak milu merebut ajak kedis-kedis cenik. Kedis gede ento madan I Muun, soroh kedis meumah delod pasih. Nepukin goban kedis gede totonan, kedis cenike pade takut tur ngungsi ngejohin. Sing ada ane bani paek baan takut lakar cototine teken I Muun."}, {"text_idx": "#000006", "text": "Bawak satua, kacerita jani ada kedis cerik ane ngindang ba duur, madan I Lanjana. Ia mula demen sliak-sliuk makeber di duur carike sambilang ngalih amah. Nepukin solah I Muun, inguh mase kenehne I Lanjana. \u201cIh, jero kedis gede. Tumben tepukin tyang dini. Nak nguda jero mesolah buka keto, bareng merebut tur misi galak teken kedis cenikan?\u201d"}, {"text_idx": "#000007", "text": "Mare jene ningeh munyin I Lanjana, kedis meawak cenik mamunyi keto, pedih kenehne I Muun \u201cIh, tong tusing nawang ibe teken pedewekan kaine? Kai suba ane madan I Muun. Nak kenken keneh iban caine metakon buka keta, kal bani teken kai? Awak cenik pabedikin memunyi.\u201d"}, {"text_idx": "#000008", "text": "Dongeng Fabel: [klik di sini]"}, {"text_idx": "#000010", "text": "Kedek ngakak I Muun ningeh munyin I Lanjana, lau memunyi. \"Ih cai madan I Lanjana, tong apa lakar adung ibe, mani memunyi bangras kapin kai?\""}, {"text_idx": "#000012", "text": "Bih, jengah pesan I Muun ningeh munyin I Lanjana, \u201cIh ibe Lanjana. Smbong pesan iba mesuang munyi di aep ne I Muun. Iba tuah kedis cenik gitil. Apane kal aduang. Sibah awak iban caine tusing ja gedenan teken tain kaine. Nah lautang, apa nyak tain caine gede amen munyin ibane?\""}, {"text_idx": "#000013", "text": "Mare ningeh munyin I Muun buka keto, I Lanjana lantas mekecos nyeliuh laut menceg di duur tain i kebo, \u201cIh, Muun ibe ane kasengguh ratun kedis uling delod pasih. Ne dong pedasin tain kaine!\u201d"}, {"text_idx": "#000014", "text": "Ditu I Muun merasa bengong nepukin tain I Lanjana. Jeg meseliah pedih tur jengah kenehne sawireh merasa ibane kalahang kedis cenik."}, {"text_idx": "#000015", "text": "Sasubanne keto ngomong Sang Muun brangti, \u201cNah, saja kai kalah, dening gede\u0301nan tain ibane. Ane jani jalan mategeh-tegehan makeber!\u201d Ke\u0301to abetne Sang Muun, laut nimbal Sang Lanjana, \u201cJalan! Mai tutug kai!\u201d"}, {"text_idx": "#000019", "text": "Dening keto, ngomong jani Sang Muun, \u201cIh, Sang Lanjana, awake jani suba ngaku kalah. Tusing sida baan kai nutug cai, jalan suba jani tuun!\u201d Sang Muun laut ngencolang masliuk nuunang."}]